مالي شفت أغنيه الملحمه  قلت  مع راسي ما كين لاش ندير شي نقد لاذع ليها حيتاش منتقدا نفسها بنفسها  و صراحه حبست راسي  


ولكن مالي عرفت بلي سعيد النصري هو لي دار الاخراج و بكل اعتزاز تقولها في هاد الفيديو  

مضيف انه باغي اينسينا شوي في الاعمال الحامضه درمضان  علی اساس هو مصوب لينا     

قلت راه ولله ايلا بزاف هاد خونا  واش من نيتك داوي  بغيت غير نعرف كنتو جوقا ديال الناس و اش حتی حد ما قال للهم انا هذا منكر  

تصوير ديال لعرسات 
خلفيه ديال ستوديوات ديال التصاور في التسعينات بنجوم لور 
كلمات معناهم بغينا كريمه 
اداء غنائي عند شي وحدين لا علاقه بحال ليلی الحديوي مسكينه 

زعمه ايلا كان هذا وهو الذوق ديالك اخويا سعيد  راه انا كنحمد لله علی انا فتقدناك غير خليك غابر غادي نرتاحو جميييع 

في الوقت لي توانسا لي حدنا كيصوبو اشهرات لفرييع دعما لفرقهم الوطنيه  

حنا تنديرو بحال هاد الروينه و المشكل داخل فيها النص ديال الفنانه ديال المغرب زعمه هذا هو النيفو ديال المغرب كامل تيوصل للبراني 

سي الخليفي خاص شي قانون يغرم بحال هاد الجرائم الفنيه